พร้อมมูฟออนหรือเปล่า? สำรวจอุปสรรคและตัวคุณ เพื่อก้าวต่อไปในความสัมพันธ์ใหม่
เวลามันผ่านไปเร็วมาก คุณว่าไหม…อีกอึดใจเดียวก็จะปีใหม่แล้ว และจะเป็นโอกาสดีที่เราจะได้เริ่มต้นใหม่ ตั้งปณิธานข้อใหม่ ถึงแม้ว่า 10 ข้อของปีที่แล้ว จะยังทำไม่ได้เลยก็ตามเถอะ ในปีที่กำลังจะผ่านไปนี้ เราต่างเจอเรื่องราวที่หลากหลายเข้ามาประดังประเดในชีวิต ตั้งแต่ภาคใหญ่ๆ อย่างเรื่องราวในสังคมที่อาจส่งผลกระทบกับคุณ รวมถึงเรื่องส่วนตัวที่แล้วแต่ปัจเจกชนจะพบเจอสถานการณ์ในชีวิตที่แตกต่างกัน บางคนปีนี้อาจมีแต่เรื่องดีๆ หรือบางคนอาจเพิ่งผ่านเรื่องราวเลวร้ายมา…เราพร้อมเป็นกำลังใจให้คุณเสมอแต่คำถามสำคัญที่สุดตอนนี้คือ คุณพร้อมจะละทิ้งเรื่องราวในปีเก่าไว้ตรงนี้ และโจนทะยานเข้าไปในปีใหม่แล้วหรือยังภาพจากภาพยนตร์เรื่อง ฮาวทูทิ้งทิ้งอย่างไรไม่ให้เหลือเธอ (2019)Photo: GDHทิ้งมันไปและก้าวต่อไปปีใหม่คือช่วงเวลายอดเยี่ยมที่สุดที่คุณจะได้ลุกขึ้นมาทำอะไรใหม่ๆ ไฟระยิบระยับจากของตกแต่ง และบรรยากาศแห่งความสุข ล้วนเป็นเชื้อเพลิงชั้นดีที่จะทำให้คุณได้จุดประกายชีวิตให้ตัวเองอีกครั้งในปีที่กำลังเดินทางมาถึง แต่แน่นอนว่าไม่ใช่ทุกคนที่พร้อมลุยไปข้างหน้ากัน เราต่างยังมีเรื่องราวคาใจกันอยู่ทั้งนั้นแหละ บ้างอาจทะเลาะกับเพื่อนร่วมงาน มีปากเสียงกับครอบครัว หรือเลิกกับแฟน มันต่างเป็นเรื่องราวกวนใจที่เราอยากจะ Move On ผ่านไปให้ได้เราต้องเข้าใจความแตกต่างเล็กน้อยของคำว่า Letting Go และ Moving On ก่อน อย่างเช่น คำแรกหมายความว่า คุณต้องเลือกที่จะทิ้งมันไป เราขอโฟกัสเพียงเรื่องของความสัมพันธ์แล้วกัน ที่เราบอกว่า คุณต้องทิ้งมันไปคือความเจ็บปวดรวดร้าว หรือเรื่องราวคาใจต่างๆ อย่างหมดจด ในที่นี้คือ คุณเองพร้อมที่จะเป็นคนใหม่ พร้อมที่จะเริ่มต้นใหม่ และไม่มีอะไรที่จะมาฉุดรั้งคุณไว้ ไม่ว่าจะด้วยเหตุผลอะไรก็ตามการทิ้งเรื่องราวต่างๆ ไป โดยเฉพาะในเรื่องของความสัมพันธ์ คือการที่คุณก้าวต่อไปได้อย่างสมบูรณ์แบบ ทิ้งในที่นี้คือ คุณจะไม่เหลืออะไรเกี่ยวกับความสัมพันธ์เก่าๆ ไว้เลย ซึ่งต่างจากการมูฟออน ที่คุณอยากจะต้องก้าวเดินต่อไป แม้ไม่รู้ว่าเรื่องราวต่างๆ ข้างหลังที่ยังค้างคามันจะจบลงอย่างไรดร.จิลล์ พี. เวเบอร์ ผู้เชี่ยวชาญเรื่องจิตวิทยาจาก American University ที่งานของเธอมักได้รับการนำไปอ้างอิงในสื่อหลักของสหรัฐอเมริกา ทั้ง Teen Vogue Seventeen และ CNN บอกไว้ว่า สเตปของการเริ่มต้นความสัมพันธ์ใหม่กับใครสักคนไม่ใช่เรื่องที่ยากเกินไป แต่ก็ดูจะไม่ใช่เรื่องง่าย สิ่งที่มนุษย์ผู้ต้องการอยากเริ่มต้นความสัมพันธ์ใหม่กับใครสักคน แต่ก็กลัวใจว่าจะผิดหวัง ไม่กล้าลอง หรือรู้สึกกลัว คุณต้องเริ่มต้นจากการได้สำรวจและทบทวนตัวเอง เพราะความเป็นจริงแล้ว มนุษย์ที่มีความสุขกับความสัมพันธ์ระหว่างตัวเองและคนรักนั้นมักมาพร้อมกับการพัฒนาตัวเองด้วย เพราะพวกเขามักสนใจว่า จะทำอย่างไรให้ชีวิตและตัวตนของพวกเขาดีขึ้น หรือเป็นไปในทางที่ดี มากกว่าจะสนใจว่า พวกเขาจะเล่นเกมกับความรักนี้อย่างไรฉะนั้นการที่คุณคิดอยากเริ่มต้นใหม่เป็นสิ่งที่ดี แต่คุณเองก็ต้องทบทวนตัวเองด้วยว่า แล้วหลังจากนี้คุณต้องการสิ่งไหนในชีวิต ความสัมพันธ์แบบไหนคือสิ่งที่คุณกำลังมองหา และคุณคาดหวังให้ตัวคุณเองพบเจอความสัมพันธ์แบบไหนหลังจากนี้ คุณจะมูฟออนไหมภาพจากภาพยนตร์เรื่อง New Years Eve (2011)Photo: New Line Cinemaเพิ่งเจ็บช้ำมา แล้วจะเริ่มใหม่อย่างไรถ้าคุณอยู่ในระยะความสัมพันธ์แบบแผลเหวอะหวะ เลือดยังแดงสด สิ่งแรกที่คุณต้องทำคือการ ทำแผล ทำแผลในที่นี้คือ การเก็บเกี่ยวเอาเศษความรู้สึกที่แตกระแหงมารวมกัน คุณต้องค่อยๆ คิดว่า ตอนนี้คุณกำลังรู้สึกอย่างไร เจ็บปวดไหม เศร้าไหม พยายามทำความเข้าใจกับตัวเองให้มากที่สุด ซึ่งเป็นสิ่งที่ ดร.ซูซาน เดกเกส-ไวต์ ผู้เชี่ยวชาญในเรื่องความสัมพันธ์ที่ต้องเผชิญหน้ากับการเปลี่ยนผ่านจาก Northern Illinois University ในสหรัฐอเมริกา ได้ให้คำแนะนำไว้ ถ้าหากคุณเริ่มจากการเข้าใจเหตุการณ์ที่เกิดขึ้นว่า ความสัมพันธ์ของคุณและคนรักเก่านั้นจบลงเพราะเรื่องอะไร คุณเองมีส่วนที่ทำให้ความสัมพันธ์นี้จบลงอย่างไร และการรับผิดชอบของคุณคืออะไรทางที่ดีที่สุดของเรื่องราวนี้คือ การสนใจตัวเองก่อน เน้นตัวคุณเองเป็นสำคัญ เพราะถ้าคุณเข้าใจตัวเองได้ก่อนแล้ว คุณก็ไม่จำเป็นต้องไปคาดหวัง หรือเอาอะไรจากคนรักเก่าอีก และคำถามสำคัญที่มีตัวคุณเองเท่านั้นที่จะตอบได้คือ คุณรู้สึกว่าคุณพร้อมที่จะเริ่มต้นใหม่กับใครสักคนหรือยัง เพราะต่อให้เพื่อนของคุณจะช่วยเหลือ หรือพยายามจะแนะนำคนนั้นคนนี้ให้รู้จัก ท้ายที่สุดจะมีแต่ตัวคุณเองนั่นแหละที่รู้ตัวว่าพร้อมหรือไม่พร้อม ในที่นี้เรายังไม่ได้พูดถึงกรณีประเภทที่ ไปเริ่มต้นกับใครสักคน แต่ท้ายที่สุดไปบอกเขาว่า ยังไม่ลืมแฟนเก่า ซึ่งนั่นหมายความว่า คุณยังไม่พร้อมจริงๆ แบบนี้ไม่เอานะ มันไม่แฟร์ภาพจากภาพยนตร์เรื่อง Young Adult (2011)Photo: Colliderไม่เปรียบเทียบ ไม่มองกลับหลัง ไม่เช็กเรตติ้งดร.ซูซานยังบอกข้อยิบย่อยไว้อีกมากมายว่า สิ่งที่คนเจ็บช้ำจากความรักสามารถเริ่มต้นเดตใหม่ได้อีกครั้งควรต้องรู้สึกอย่างไรบ้าง และเราสรุปง่ายๆ มาให้คุณได้ 3 สิ่ง ไม่เปรียบเทียบ ไม่มองกลับหลัง และไม่เช็กเรตติ้ง ซึ่งเป็นข้อสำคัญที่จะทำให้คุณได้เรียนรู้ตัวเองว่า คุณพร้อมหรือยังที่จะมีความสัมพันธ์ใหม่ และถ้ายังไม่พร้อม แต่อยากมีความสัมพันธ์แล้วจะต้องเริ่มต้นตรงไหนอย่างแรกคุณต้องไม่เอาความสัมพันธ์เดิมมาเปรียบเทียบกับความสัมพันธ์ใหม่ หมายความว่า คนที่เข้ามาหาคุณน่ะ คุณต้องอย่าคิดว่าเขาไม่ดูดี ไม่น่ารัก หรือปฏิบัติตัวกับคุณไม่ดีเท่าคนเก่าคุณเลย เพราะนั่นจะทำให้คุณไม่สามารถมองเห็นตัวตนของเขาได้อย่างแท้จริงเลย เพราะคุณมีความคาดหวัง และกรอบความคิดและความรู้สึกจากความสัมพันธ์เก่าค้ำคออยู่ มันเหมือนมีดที่จ่อคอหอยของคุณ และพร้อมจะปลิดชีพคุณทุกเมื่อ หากคุณยังคิดอยู่แต่ว่า เขาไม่เหมือนคนเก่า ถ้าคิดจะมูฟออนแล้ว คุณต้องเด็ดเดี่ยวแน่วแน่อีกเรื่องที่สำคัญคือ คุณต้องไม่มองย้อนกลับไปอีกว่า ความผิดพลาดที่เกิดขึ้นแล้วในความสัมพันธ์ก่อนหน้านั้นเป็นอย่างไร หรือหวาดกลัวว่า เรื่องราวแบบนั้นจะเกิดขึ้นอีก ยิ่งคุณมองกลับไปมากเท่าไร คุณอาจจะพบช่องโหว่บางอย่าง เช่น คุณอาจไม่รู้สึกว่าประเด็นบางอย่างมันคลี่คลาย ตกลงเราไม่รักกันแล้วใช่ไหม หรือเป็นเพราะว่า ฉันทำผิดอะไร และนั่นอาจทำให้คุณมีความหวังว่า ความสัมพันธ์เดิมจะกลับมาดีได้ในสักวันและส่วนสุดท้ายที่เราต้องบอกว่าสำคัญที่สุดคือ การ ไม่เช็กเรตติ้ง คุณอาจไม่ทันคิดหรอกว่า หลังจากเลิกกับแฟนเก่าปุ๊บ คุณพยายามจะเริ่มเดตคนใหม่ปั๊บทันที อาจทำให้เกิดปัญหาตามมาได้ บางคนอาจคิดว่าถ้าฉันเดตคนใหม่ได้ หมายความว่าฉันยังฮอตและน่าสนใจอยู่ แฟนเก่าฉันต้องรู้สึกอิจฉาแน่ๆ เลย เราขอแนะนำว่า คุณไม่ควรไปคิดแทนเขาว่าเขาจะรู้สึกอย่างไร ลองทบทวนดีๆ ว่า หนึ่ง ถ้าเขาไม่รู้สึกอะไรกับคุณอีกแล้วล่ะ สอง ถ้าเขายังรู้สึกกับคุณมากๆ นั่นอาจทำให้เขาเสียใจมากๆ เช่นกันนะ หรือสาม ถ้าคุณบังเอิญไปทำให้คนที่คุณไม่ได้ตั้งใจเดตกับเขาประทับใจมากๆ ขึ้นมาล่ะ แล้วคุณจะรับผิดชอบความรู้สึกเขาอย่างไรมันจึงเกิดกรณีประเภทอยากเริ่มเดตกับใครสักคน และพอเริ่มต้นไปแล้ว คุณกลับไปบอกเขาว่า คุณยังลืมแฟนเก่าไม่ได้ หรือคุณยังไม่พร้อม สิ่งนี้เกิดขึ้นเพราะคุณเองนั่นแหละที่ยังไม่พร้อมจริงๆ ฉะนั้นถ้าคุณได้สำรวจตัวเองก่อนสักหน่อย ก่อนเริ่มต้นความสัมพันธ์ใหม่ก็เป็นเรื่องที่ไม่เสียหายนะแอปพลิเคชันช่วยให้คุณได้เริ่มต้นใหม่มาถึงตรงนี้แล้ว ลองหยิบโทรศัพท์ของคุณขึ้นมาโหลดแอปพลิเคชันประเภท Social Discovery อย่าง Tinder ดูสิ สร้างโปรไฟล์และตัวตนของคุณที่น่าสนใจ พร้อมกระโจนลงไปเปิดโอกาสตัวเองให้ได้เจอคนที่คุณสนใจ หาเพื่อนใหม่ที่พร้อมจะมูฟออนไปกับคุณ หรือหากิจกรรมและทางเดินใหม่ๆ ของชีวิตในแบบที่คุณเลือกแมตช์เองได้ตามใจ ด้วยฟังก์ชันของแอปพลิเคชันที่จะช่วยให้คุณได้เจอคนที่คุณสนใจจริงๆ ซึ่งคุณรู้หรือเปล่าว่า การมีแอปพลิเคชันแบบนี้ในมือ มันช่วยให้ความสัมพันธ์ของคุณเป็นเรื่องง่ายที่จะเริ่มต้นใหม่อีกครั้งเวโรนิกา แฮงก์ส นักวิเคราะห์ดิจิทัลจากเว็บไซต์ Thrive Global เคยเขียนบทความเกี่ยวกับการใช้แอปพลิเคชันสำหรับหาเพื่อนใหม่ไว้ว่า มันจะช่วยให้คุณตัดสินใจได้ง่ายขึ้น รวดเร็วขึ้น จากการใช้งานแอปพลิเคชัน เพราะคุณจะได้เห็นทั้งรูปลักษณ์ภายนอกของเขา ความสนใจของเขาจาก Bio ขนาดสั้น หรือแม้แต่เพลงโปรดของเขา ทำให้คุณได้เริ่มต้นการสนทนาจากความสนใจจริงๆ ที่คุณสองคนจะคุยกันรู้เรื่อง นอกจากนี้แอปพลิเคชันเหล่านี้มันเป็น Global Platform หมายความว่า คุณจะสามารถ #FINDYOURMATCH เพื่อเจอความสัมพันธ์ใหม่ๆ และคนที่มีความสนใจหลากหลายได้จากทั่วโลกไม่ได้หมายความว่า คุณจะต้องหาแฟน คนรักเท่านั้น เพราะแอปพลิเคชันนี้ยังเป็นโอกาสหนึ่งที่จะทำให้คุณได้เจอเพื่อนใหม่ที่มีความสนใจในเรื่องราวคล้ายๆ กัน ทำให้ย่นย่อพิธีรีตรองในการทำความรู้จักใครสักคนให้ง่ายขึ้น สบายขึ้น อย่างน้อยที่สุด ถ้าคุณไม่ได้มองหาคนรัก คุณเองก็สามารถจะมีเพื่อนใหม่ที่รู้ใจคุณได้เช่นกัน อยู่ที่ตัวคุณแล้วล่ะว่า จะใช้ชีวิตโสดที่มีอยู่อย่างไรให้มีความสุขที่สุด คุณเลือกจะจมอยู่กับความหลัง หรือพร้อมเผชิญโลกใหม่ขนาดเอลซ่ายัง Let It Go และเดินทางสู่ดินแดน Into the Unknown ได้เลย ทำไมคุณจะทำบ้างไม่ได้ มาถึงตรงนี้ คุณน่าจะฮึดสู้ขึ้นบ้างแล้วล่ะ (มั้ง) ฉะนั้น ปีหน้าสิ่งที่เราอยากให้คุณได้ลองคือ การเริ่มต้นใหม่แบบ Letting Go แต่ถ้าทิ้งทั้งหมดไม่ไหว ก็แค่ Let it be ปล่อยให้มันเป็นไป แต่คุณต้องไม่พลาดที่จะลิสต์ปณิธานหนึ่งข้อว่า ค้นหาโอกาสใหม่ๆ ในชีวิตเรื่องความสัมพันธ์ ให้คุณได้ทดสอบตัวคุณว่า เรื่องมูฟออนไม่ใช่เรื่องยากขนาดนั้นสักหน่อย และชีวิตที่อยู่เป็นโสดคือความสุขใหม่ที่น่าค้นหาทีนี้คุณก็มีโอกาสที่จะเลิกมูฟออนเป็นวงกลมสักที ปีใหม่แล้วนะคุณ ออกไปเติมสีสันใหม่ๆ ให้ชีวิตกันเถอะภาพ: Universal Picturesพิสูจน์อักษร: ภาวิกา ขันติศรีสกุลอ้างอิง:LOVE ON POP คอลัมน์ที่จะพาผู้อ่านไปสำรวจพฤติกรรม ความคิด และทัศนคติที่แอบซ่อนอยู่ในเรื่องราวความรักและความสัมพันธ์ในโลกสมัยใหม่ ไม่ว่าจะเป็นหนัง เพลง กระแสสังคม หรืออะไรก็ตามแต่ เพื่อส่งต่อ ชวนคุย ชวนถกถึงความรู้สึกใหม่ๆ ที่เกิดขึ้นได้ในทุกวัน
ทางที่ดีที่สุดของเรื่องราวนี้คือ การสนใจตัวเองก่อน เน้นตัวคุณเองเป็นสำคัญ เพราะถ้าคุณเข้าใจตัวเองได้ก่อนแล้ว คุณก็ไม่จำเป็นต้องไปคาดหวัง หรือเอาอะไรจากคนรักเก่าอีก และคำถามสำคัญที่มีตัวคุณเองเท่านั้นที่จะตอบได้คือ คุณรู้สึกว่าคุณพร้อมที่จะเริ่มต้นใหม่กับใครสักคนหรือยังดร.ซูซาน เดกเกส-ไวต์ ผู้เชี่ยวชาญในเรื่องความสัมพันธ์ที่ต้องเผชิญหน้ากับการเปลี่ยนผ่านจาก Northern Illinois University บอกว่า สิ่งที่คนเจ็บช้ำจากความรักสามารถเริ่มต้นเดตใหม่ได้อีกครั้ง ควรต้องรู้สึกที่จะไม่เปรียบเทียบ ไม่มองกลับหลัง และไม่เช็กเรตติ้ง ซึ่งเป็นข้อสำคัญที่ทำให้คุณได้เรียนรู้ตัวเองว่า คุณพร้อมหรือยังที่จะมีความสัมพันธ์ใหม่